ΠΕΡΙΕΧΟΜΕΝΑ
ΑΠΟΦΑΣΕΙΣ
Κατανομή προσωπικού στo Πανεπιστήμιο Θεσσαλίας (Υπουργείο Παιδείας, Θρησκευμάτων και
Αθλητισμού).
Καθορισμός ύψους προστίμων και διαδικασία
επιβολής αυτών επί παραβάσεων διατάξεων περί
εθνικών κανόνων κατανομής του διαθέσιμου
χρόνου χρήσης (slots) στους ελληνικούς αερολιμένες.
ΑΠΟΦΑΣΕΙΣ
Αριθμ. ΔΙΠΑΑΔ/Φ.Κ./ 67/2057
(1)
Κατανομή προσωπικού στo Πανεπιστήμιο Θεσσαλίας (Υπουργείο Παιδείας, Θρησκευμάτων και
Αθλητισμού).
Η ΥΠΟΥΡΓΟΣ ΕΣΩΤΕΡΙΚΩΝ
Έχοντας υπόψη:
1. Την παρ. 21 του άρθρου ενάτου του ν. 4057/2012
«Πειθαρχικό δίκαιο Δημοσίων Πολιτικών Διοικητικών
Υπαλλήλων και Υπαλλήλων ΝΠΔΔ» (A΄ 54).
2. Την παρ. 5 του άρθρου 11 του ν. 3833/2010 «Προστασία της οικονομίας - επείγοντα μέτρα για την αντιμε-
τώπιση της Δημοσιονομικής κρίσης» (A΄ 40).
3. Τον ν. 4813/2021 «Μεσοπρόθεσμο Πλαίσιο Δημοσιονομικής Στρατηγικής 2022- 2025» (A΄111).
4. Το π.δ. 133/2017 «Οργανισμός του Υπουργείου Διοικητικής Ανασυγκρότησης» (Α΄ 161).
5. Το π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α΄ 119).
6. Το π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/ Ενιαίων Διοικητικών Τομέων Υπουργείων» (Α΄ 123).
7. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α΄ 130).
8. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α΄ 131).
9. Το π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μετα-
φορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α΄ 130) - Μεταβατικές διατάξεις» (Α΄ 139).
10. Tην υπό στοιχεία ΔΙΠΑΑΔ/Φ.ΕΓΚΡ./104/13657/
16.7.2020 εγκριτική απόφαση της Επιτροπής της ΠΥΣ
33/2006, όπως τροποποιήθηκε και ισχύει καθώς και την
υπ’ αρ. 42/30.9.2020 Πράξη του Υπουργικού Συμβουλίου,
όπως τροποποιήθηκε με όμοιες Πράξεις.
11. Την υπό στοιχεία ΔΙΠΠ/Φ.ΕΠ.1/71/οικ. 4573/
1.3.2011 (B΄ 323) κοινή απόφαση των Υπουργών Εσωτερικών, Αποκέντρωσης και Ηλεκτρονικής Διακυβέρνησης
και Οικονομικών, για τον καθορισμό των προτεραιοτήτων των κριτηρίων κατανομής προσωπικού.
12. Το υπό στοιχεία 9756/Ζ2/30.1.2024 αίτημα του
Υπουργείου Παιδείας, Θρησκευμάτων και Αθλητισμού.
13. Την ανάγκη ορθολογικής κατανομής και αξιοποίησης του τακτικού προσωπικού και των λειτουργών που
διορίζονται ή προσλαμβάνονται στους φορείς της παρ. 1
του άρθρου 2 του ν. 4765/2021 (Α΄ 6).
14. Το γεγονός ότι από την παρούσα δεν προκαλείται
επιπλέον δαπάνη, αποφασίζουμε:
Την κατανομή τριών (3) ατόμων στο Πανεπιστήμιο
Θεσσαλίας (Υπουργείο Παιδείας, Θρησκευμάτων και
Αθλητισμού), ως εξής:
Α. Ενός (1) ατόμου του κλάδου ΔΕ Τεχνικών Διαφόρων
Ειδικοτήτων και ενός (1) ατόμου κλάδου ΔΕ ΤεχνικούΕιδικότητας Υδραυλικών, βάσει του οριστικού πίνακα
διοριστέων που δημοσιεύθηκε στο ΦΕΚ Γ΄ 3145/2023
και κυρώθηκε με την υπ’ αρ. 954/18.10.2023 απόφαση
του B΄ Τμήματος του Α.Σ.Ε.Π. και
Β. Ενός (1) ατόμου του κλάδου ΤΕ Μηχανικών - ειδικότητας Πολιτικών Μηχανικών,  βάσει  του οριστικού πίνα-
κα διοριστέων που δημοσιεύτηκε στο ΦΕΚ Γ΄ 3482/2023
και κυρώθηκε με την υπ’ αρ. 1099/18.12.2023 απόφαση του B΄ Τμήματος του Α.Σ.Ε.Π. κατόπιν έκδοσης της
3Κ/2022 Προκήρυξης (Α.Σ.Ε.Π. 37).
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
28 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1930
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1930/28.03.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 20 Μαρτίου 2024
Η Υπουργός
ΝΙΚΗ ΚΕΡΑΜΕΩΣ
Ι
Αριθμ. 10649
(2)
Καθορισμός ύψους προστίμων και διαδικασία
επιβολής αυτών επί παραβάσεων διατάξεων
περί εθνικών κανόνων κατανομής του διαθέσιμου χρόνου χρήσης (slots) στους ελληνικούς αε-
ρολιμένες.
Ο ΔΙΟΙΚΗΤΗΣ
ΤΗΣ ΑΡΧΗΣ ΠΟΛΙΤΙΚΗΣ ΑΕΡΟΠΟΡΙΑΣ
Έχοντας υπόψη:
1. Τον Κανονισμό (ΕΟΚ) 95/93 του Συμβουλίου της
18ης Ιανουαρίου 1993 σχετικά με τους κοινούς κανόνες
κατανομής του διαθέσιμου χρόνου χρήσης (slots) στους
κοινοτικούς αερολιμένες (EE L 14), και ιδίως την παρ. 5
του άρθρου 14 αυτού.
2. Τον ν. 4757/2020 «Σύσταση, λειτουργία και αρμοδιότητες Αρχής Πολιτικής Αεροπορίας, ρύθμιση ζητημάτων
Υπηρεσίας Πολιτικής Αεροπορίας και άλλες διατάξεις αρμοδιότητας του Υπουργείου Υποδομών και Μεταφορών»
(Α΄ 240), όπως ισχύει, και ιδίως την περ. ιθ της παρ. 3 του
άρθρου 7, την παρ. 2 του άρθρου 12, το άρθρο 33, το
άρθρο 34, την περ. ιβ της παρ. 1 του άρθρου 50 και την
παρ. 2 του άρθρου 51 αυτού.
3. Τον ν. 4233/2014 «Εθνική Αρχή Συντονισμού Πτήσεων και άλλες διατάξεις» (Α΄ 22), και ιδίως το άρθρο 2
αυτού.
4. Τον Κώδικα Διοικητικής διαδικασίας (ν. 2690/1999,
Α΄ 45), και ιδίως το άρθρο 19 αυτού.
5. Το από 15.8.2020 προεδρικό διάταγμα «Διορισμός
Διοικητή της Αρχής Πολιτικής Αεροπορίας» (Υ.Ο.Δ.Δ.
662).
6. Την υπ’ αρ. 208916/30.7.2021 απόφαση του Υπουργού Υποδομών και Μεταφορών «Διορισμός μελών Εκτε-
λεστικού Συμβουλίου της Αρχής Πολιτικής Αεροπορίας
(Α.Π.Α.)» (Υ.Ο.Δ.Δ. 659).
7. Την υπ’ αρ. 233749/2.9.2021 απόφαση του Υπουργού Υποδομών και Μεταφορών «Συγκρότηση σε σώμα
του Εκτελεστικού Συμβουλίου της Αρχής Πολιτικής Αεροπορίας (Α.Π.Α.)» (Υ.Ο.Δ.Δ. 767).
8. Την υπ’ αρ. 28893/30.10.2023 απόφαση του Διοικητή Αρχής Πολιτικής Αεροπορίας «Διάταξη περί εθνικών
κανόνων κατανομής του διαθέσιμου χρόνου χρήσης
(slots) στους ελληνικούς αερολιμένες» (Β΄ 6288), όπως
τροποποιήθηκε με την υπ’ αρ. 9329/12.3.2024 (Β΄ 1784)
απόφαση του Διοικητή Αρχής Πολιτικής Αεροπορίας,
και ιδίως το άρθρο 10 αυτής.
9. Την υπό στοιχεία ΑΠΑ/31639/17.11.2023 απόφαση
του Εκτελεστικού Συμβουλίου της Αρχής Πολιτικής Αεροπορίας «Οργανισμός της Αρχής Πολιτικής Αεροπορίας
(Α.Π.Α.)» (Β΄ 6692) και ιδίως την περ. ιθ της παρ. 4 του
άρθρου 18 αυτού.
10. Το γεγονός ότι από τη δημοσίευση της παρούσης
διάταξης δεν προκαλείται δαπάνη σε βάρος του κρατικού προϋπολογισμού, αποφασίζουμε:
Άρθρο 1
Ανώτατο - κατώτατο όριο προστίμου
1. Το κατώτατο και ανώτατο όριο προστίμου για παραβάσεις των διατάξεων περί εθνικών κανόνων κατανομής
του διαθέσιμου χρόνου χρήσης (slots) στους ελληνικούς
αερολιμένες, στις περιπτώσεις πτήσεων αεροπορικών
εταιρειών που διαθέτουν έγκυρη άδεια εκμετάλλευσης
κατά την έννοια του Κοινοτικού Κανονισμού 95/1993,
όπως τροποποιήθηκε και ισχύει, καθορίζεται ως εξής:
α. Για την εκτέλεση πτήσης, χωρίς εγκεκριμένο διαθέσιμο χρόνο χρήσης (slot), το κατώτατο όριο προστίμου
καθορίζεται στις δέκα χιλιάδες (10.000) ευρώ, το δε ανώτατο στις πενήντα χιλιάδες (50.000) ευρώ.
β. Για κάθε άλλη παράβαση των διατάξεων περί εθνικών κανόνων κατανομής του διαθέσιμου χρόνου χρήσης
(slots) στους ελληνικούς αερολιμένες το κατώτατο όριο
προστίμου καθορίζεται στις πέντε χιλιάδες (5.000) ευρώ,
το δε ανώτατο στις πενήντα χιλιάδες (50.000) ευρώ.
2. Το κατώτατο και ανώτατο όριο προστίμου για παραβάσεις των διατάξεων περί εθνικών κανόνων κατανομής
του διαθέσιμου χρόνου χρήσης (slots) στους ελληνικούς
αερολιμένες στις περιπτώσεις πτήσεων με αεροσκάφη
Γενικής Αεροπορίας καθορίζεται ως εξής:
α. Για την εκτέλεση πτήσης, χωρίς εγκεκριμένο διαθέσιμο χρόνο χρήσης (slot), το κατώτατο όριο προστίμου
καθορίζεται στις δύο χιλιάδες (2.000) ευρώ, το δε ανώτατο στις τριάντα χιλιάδες (30.000) ευρώ.
β. Για κάθε άλλη παράβαση των διατάξεων περί εθνικών κανόνων κατανομής του διαθέσιμου χρόνου χρήσης
(slots) στους ελληνικούς αερολιμένες το κατώτατο όριο
προστίμου καθορίζεται στα χίλια (1.000) ευρώ, το δε
ανώτατο στις τριάντα χιλιάδες (30.000) ευρώ.
Άρθρο 2
Αρμοδιότητα επιβολής προστίμου
Αρμόδιος για την επιβολή προστίμου για παραβάσεις
των διατάξεων περί εθνικών κανόνων κατανομής του
διαθέσιμου χρόνου χρήσης (slots) στους ελληνικούς
αερολιμένες είναι ο Διοικητής της Αρχής της Πολιτικής
Αεροπορίας (ΑΠΑ).
Άρθρο 3
Διαδικασία επιβολής χρηματικού προστίμου
1. Σε περίπτωση που ο Εθνικός Οργανισμός Συντονισμού Πτήσεων (στο εξής ΕΟΣΠ) διαπιστώσει παραβιάσεις
των εγκεκριμένων χρόνων χρήσης εκ μέρους των αερομεταφορέων, συντάσσει Πίνακα - Κατάλογο σε μορφή Excel
ή στην εκάστοτε ζητηθείσα από την Α.Π.Α. μορφή, όπου
αναφέρεται λεπτομερώς εκάστη παραβίαση καθώς επίσης
και η χρονική απόκλιση από τον εγκεκριμένο χρόνο χρήσης. Ο Πίνακας, με τεκμηριωμένη εισήγηση με την οποία ο
ΕΟΣΠ εισηγείται προς την Α.Π.Α. την επιβολή χρηματικών
κυρώσεων, αποστέλλεται στην Α.Π.Α. για ενέργειές της.
2. Εντός εύλογου χρόνου από την παραλαβή των ανωτέρω, καθώς και κάθε άλλου διαθέσιμου από τον ΕΟΣΠ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1930/28.03.2024
στοιχείου που κρίνεται απαραίτητο κατά τον έλεγχο της
Α.Π.Α. για τη θεμελίωση παράβασης, το Τμήμα Εποπτείας
Συμβάσεων Παραχώρησης, Σχεδίου Επιδόσεων και Τελών και Χρεώσεων Αεροδρομίων και Αεροναυτιλίας της
Διεύθυνσης Οικονομικής Εποπτείας της Α.Π.Α. συντάσσει
έκθεση παράβασης, η οποία υπογράφεται από τον Προϊστάμενο του εν λόγω Τμήματος, για εκάστη παράβαση
των διατάξεων περί εθνικών κανόνων κατανομής του
διαθέσιμου χρόνου χρήσης (slots) στους ελληνικούς
αερολιμένες.
3. Στην έκθεση παράβασης αναγράφονται απαραίτητα
τα εξής στοιχεία:
α) Ημερομηνία και αριθμός πρωτοκόλλου της έκθεσης
παράβασης.
β) Ονοματεπώνυμο, ιδιότητα και υπογραφή του οργάνου που συνέταξε την έκθεση παράβασης.
γ) Αιτιολογία, με αναφορά σε συγκεκριμένο άρθρο
των διατάξεων περί εθνικών κανόνων κατανομής του
διαθέσιμου χρόνου χρήσης (slots) στους ελληνικούς
αερολιμένες.
4. Η κατά τα ανωτέρω έκθεση παράβασης, με κλήση
του νομικού ή φυσικού προσώπου που αφορά, να εκθέσει εγγράφως τις απόψεις του εντός δέκα (10) ημερών
από την επομένη της ημέρας παραλαβής της υπόψη
έκθεσης παράβασης, αποστέλλεται με συστημένη επιστολή με απόδειξη παραλαβής στη διεύθυνση της έδρας
του νομικού ή της κατοικίας του φυσικού προσώπου
που αφορά, όταν αυτή βρίσκεται εντός της χώρας, ή του
νόμιμου εκπροσώπου τους στην Ελλάδα.
5. Στην περίπτωση που το φυσικό ή νομικό πρόσωπο
δεν έχει κατοικία ή έδρα αντίστοιχα στη χώρα μας, η
ανωτέρω κλήση αποστέλλεται με συστημένη επιστολή
με απόδειξη παραλαβής, είτε στη διεύθυνση της κατοικίας του φυσικού ή της έδρας του νομικού προσώπου, εάν
αυτή βρίσκεται σε ένα από τα Κράτη - Μέλη της Ε.Ε., είτε
στη διεύθυνση της έδρας του αντιπρόσωπου αυτού που
βρίσκεται σε ένα από τα Κράτη - Μέλη της Ε.Ε..
Στην περίπτωση που η κατοικία του φυσικού ή η έδρα
του νομικού προσώπου δεν βρίσκεται σε ένα από τα
Κράτη - Μέλη της Ε.Ε., η διαδικασία επίδοσης της κλήσης
σε έγγραφη παροχή απόψεων επί της έκθεσης παράβασης, διενεργείται με κάθε πρόσφορο τρόπο σύμφωνα
με το άρθρο 19 του ν. 2690/1999, σε συνδυασμό με τη
διαδικασία που προβλέπεται στα άρθρα 47, 54 και 57 του
ν. 2717/1999 «Κώδικας Διοικητικής Δικονομίας» (Α΄ 97)
και, συνακόλουθα η επίδοση της υπόψη κλήσης θεωρείται συντελεσθείσα με την παράδοσή της στο Υπουργείο
Εξωτερικών. Τούτο όμως δεν απαλλάσσει την αρμόδια
οικεία Προξενική Αρχή / Πρεσβεία από την υποχρέωση να προβεί σε πραγματική επίδοση, στον καθ’ ου, της
κλήσης σε έγγραφη παροχή απόψεων εντός τριάντα
(30) ημερών από την επομένη της ημέρας παραλαβής
της υπόψη έκθεσης παράβασης, καταβάλλοντας κάθε
δυνατή προσπάθεια για την ολοκλήρωση της σχετικής
διαδικασίας και την απόκτηση του σχετικού αποδεικτικού επίδοσής της.
6. Μετά την υποβολή των απόψεων του καθ’ ου, ή εφόσον αυτές δεν υποβληθούν ή υποβληθούν εκπρόθεσμα,
το Τμήμα Εποπτείας Συμβάσεων Παραχώρησης, Σχεδίου
Επιδόσεων και Τελών και Χρεώσεων Αεροδρομίων και
Αεροναυτιλίας της Διεύθυνσης Οικονομικής Εποπτείας
της Α.Π.Α., προωθεί το φάκελο μαζί με σχετική εισήγηση,
η οποία υπογράφεται από τον Προϊστάμενο της εν λόγω
Διεύθυνσης προς τον Διοικητή της ΑΠΑ, ο οποίος εκδίδει
τη σχετική καταλογιστική ή απαλλακτική απόφαση.
7. Η απόφαση επιβολής του διακριτού, ανά παράβαση, προστίμου, αποστέλλεται με συστημένη επιστολή
με απόδειξη παραλαβής στην έδρα του νομικού ή την
κατοικία του φυσικού προσώπου που αφορά στην περίπτωση που αυτή βρίσκεται εντός της χώρας ή στην έδρα
του νόμιμου εκπροσώπου τους.
Στην περίπτωση που το φυσικό ή νομικό πρόσωπο δεν
έχει κατοικία ή έδρα αντίστοιχα στη χώρα μας, η υπόψη
απόφαση αποστέλλεται με συστημένη επιστολή με απόδειξη παραλαβής, είτε στη διεύθυνση της κατοικίας του
φυσικού ή της έδρας του νομικού προσώπου, εάν αυτή
βρίσκεται σε ένα από τα Κράτη - Μέλη της Ε.Ε., είτε στη
διεύθυνση της έδρας του αντιπρόσωπου του νομικού ή
φυσικού προσώπου που βρίσκεται σε ένα από τα Κράτη - Μέλη της Ε.Ε..
Στην περίπτωση που η κατοικία του φυσικού ή η έδρα
του νομικού προσώπου δεν βρίσκεται σε ένα από τα Κράτη - Μέλη της Ε.Ε., η διαδικασία επίδοσης της απόφασης
επιβολής του ανωτέρω προστίμου διενεργείται με κάθε
πρόσφορο τρόπο κατά το άρθρο 19 του ν. 2690/1999,
σε συνδυασμό με τη διαδικασία που προβλέπεται στα
άρθρα 47, 54 και 57 του ν. 2717/1999 «Κώδικας Διοικητικής Δικονομίας» (Α΄ 97) και, συνακόλουθα, η επίδοση
της υπόψη απόφασης θεωρείται συντελεσθείσα με την
παράδοσή της στο Υπουργείο Εξωτερικών. Τούτο όμως
δεν απαλλάσσει την αρμόδια οικεία προξενική αρχή από
την υποχρέωση να προβεί σε πραγματική επίδοση της
απόφασης, καταβάλλοντας κάθε δυνατή προσπάθεια
για την ολοκλήρωση της σχετικής διαδικασίας και την
απόκτηση του σχετικού αποδεικτικού επίδοσής της.
8. Κατά της απόφασης, ο ενδιαφερόμενος μπορεί να
ασκήσει τα δικαιώματα που απορρέουν από τις διατάξεις του άρθρου 34 «Αίτηση αναθεώρησης - Δικαστικός
έλεγχος αποφάσεων Α.Π.Α» του ν. 4757/2020.
9. Τα επιβαλλόμενα πρόστιμα αποτελούν δημόσιο έσοδο και εισπράττονται κατά τις διατάξεις του Κώδικα περί
εισπράξεως δημοσίων εσόδων, καθώς και την παρ. 4 του
άρθρου 33 του ν. 4757/2020, όπως εκάστοτε ισχύουν.
Άρθρο 4
Κατάργηση Διατάξεων
Από την έναρξη ισχύος της παρούσας, καταργείται
κάθε γενική ή ειδική διάταξη που είναι αντίθετη στις διατάξεις της παρούσας ή ανάγεται σε θέματα που ρυθ-
μίζονται από αυτή.
Άρθρο 5
Ισχύς
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 21 Μαρτίου 2024
O Διοικητής
ΧΡΗΣΤΟΣ ΤΣΙΤΟΥΡΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1930/28.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201930.pdf | Tokens: 15798]